**การยืนยันสิทธิรับเบี้ยยังชีพผู้สูงอายุ ประจำปีงบประมาณ พ.ศ. 2568**

องค์การบริหารส่วนตำบลโรงเข้ ขอประชาสัมพันธ์ให้**ผู้สูงอายุที่มีอายุครบ 60 ปีบริบูรณ์แล้ว และผู้สูงอายุที่จะมีอายุครบ 60 ปีบริบูรณ์ (เกิดระหว่างวันที่ 2 กันยายน 2508 – 1 กันยายน 2509) หรือผู้สูงอายุที่ย้ายมาจากองค์กรปกครองส่วนท้องถิ่นอื่นหรือกรุงเทพมหานคร ที่ยังไม่ได้ยืนยันสิทธิรับเงินเบี้ยยังชีพผู้สูงอายุ** โดยมีคุณสมบัติ ดังนี้

1. มีสัญชาติไทย

2. มีชื่ออยู่ในทะเบียนบ้านในเขตเทศบาลตำบลโรงเข้

3. มีอายุ 60 ปีบริบูรณ์ขึ้นไป ซึ่งได้ยืนยันสิทธิรับเบี้ยยังชีพผู้สูงอายุต่อองค์การบริหารส่วนตำบลโรงเข้

4. เป็นผู้ไม่มีรายได้หรือมีรายได้ไม่เพียงพอแก่การยังชีพตามที่คณะกรรมการผู้สูงอายุแห่งชาติตามกฎหมายว่าด้วยผู้สูงอายุกำหนด

โดยสามารถแสดงความประสงค์ยืนยันสิทธิเพื่อขอรับเบี้ยยังชีพผู้สูงอายุ**ได้ตั้งแต่วันที่ 1 ตุลาคม – 27 ธันวาคม 2567** ด้วยตนเอง หรือมอบอำนาจให้ผู้อื่นเป็นผู้ยืนยันสิทธิแทน ณ สำนักงานองค์การบริหารส่วนตำบลโรงเข้ ในวัน และเวลาราชการ โดยมีเอกสารหลักฐาน ดังนี้

 **กรณียืนยันสิทธิด้วยตนเอง**

          ๑. บัตรประจำตัวประชาชน

          ๒. ทะเบียนบ้าน (ที่เป็นปัจจุบัน)

          ๓. สมุดบัญชีเงินฝากธนาคาร ประเภทออมทรัพย์

**กรณีมอบอำนาจ (ผู้อื่นแสดงความประสงค์ยืนยันสิทธิแทน)**

๑. สำเนาบัตรประจำตัวประชาชน ของผู้สูงอายุที่มีสิทธิยืนยันสิทธิรับเบี้ยยังชีพฯ จำนวน 1 ฉบับ

          ๒. สำเนาทะเบียนบ้าน (ที่เป็นปัจจุบัน) ของผู้สูงอายุฯ จำนวน ๑ ฉบับ

          ๓. สำเนาสมุดบัญชีเงินฝากธนาคาร ประเภทออมทรัพย์ จำนวน ๑ ฉบับ

          4. หนังสือมอบอำนาจ

5. สำเนาบัตรประจำตัวประชาชนของผู้รับมอบอำนาจ จำนวน 1 ฉบับ

 **หมายเหตุ สำเนาเอกสารต้องลงลายมือชื่อ พร้อมรับรองสำเนาถูกต้องทุกฉบับ**

